Au fost descrise proprietăţile isomorfismismului de inel care este restricţie a unui omomorfism izometric al unui inel pseudonormat pe un ideal unilateral al său. Au fost descrise grupurile abeliene local compacte topologic periodice (1)  cu componente topologic p-primare periodice, (2) fără torsiune de rang finit şi (3) dens divizibile de rang finit cu  proprietatea că inelele de endomorfisme continue ale lor sunt inele Zorn.  Au fost descrise grupurile abeliene local compacte fără torsiune, respectiv, dens divizibile ale căror inele de endomorfisme continue sunt π-regulare. A fost precizată relaţia dintre clasele naturale de module şi torsiunile unei categorii de module. Pentru aceasta au fost elaborate două metode de asociere fiecărei clase naturale a unei torsiuni de module,  cercetând din punct de vedere latceal proprietăţile aplicaţiilor obţinute.  Au fost descrise pretorsiunile categoriei R-module stîngi prin operatori de quasiînchidere în laticea idealelor stîngi ale inelului R. A fost construită geometria completării varietăţilor hiperbolice 3-dimensionale incomplete.  Pentru două varietăţi hiperbolice 4-dimensionale, a fost studiat grupul de izometrii  şi geometria caspurilor lui. Pentru toate cele şapte serii numărabile de grupuri de izometrii ale sferei S2 clasificarea descompunerilor nefundamentale normale a fost prezentată sub formă de desene.