Au fost stabilite condiţiile suficiente pentru expresibilitatea formulelor 1-are şi echivalenţei în modelul algebric cu 8 elemente al logicii modale S5. În bisemigrupul operaţiilor binare definite pe o mulţime arbitrară s-au studiat congruenţele si outomorfizmele. S-au rezolvat unele ecuaţii ce implică ortogonalitatea unor operaţii de anumit tip. S-a dat construcţia E-quasigrupelor şi buclelor speciale izotope F-quasi-grupurilor. În  quasigrupurile primitive cu operaţie nulară, cu ajutorul identităţilor s-au caracterizat quasigrupurile izotope grupurilor (abeliene), quasigrupurile liniare la stânga (dreapta) şi liniare peste un grup. Au fost obţinute condiţii necesare şi suficiente pentru ca o transversală de buclă  la dreapta să fie şi transversală de buclă  la stânga şi reciproc. S-a cercetat partiţia mulţimii tuturor R-izotopiilor între operaţiile de transversală în clase relativ la izomorfism.