Au fost formulate şi cercetate probleme dinamice de aflare a fluxurilor optime în reţele dinamice cu mai multe produse. Au fost considerate problemele fluxurilor optime în reţelele dinamice când toţi parametrii reţelei depind de timp. Au fost formulate şi soluţionate problemele de aflare a fluxurilor optime pe reţele generalizate care extind modelele precedente prin introducerea factorului de câştig în modele. Au fost propuse şi argumentate metode şi algoritmi pentru soluţionarea lor. Analiza algoritmilor propuşi a fost făcută pe bază metodologiei moderne a complexităţii de calcul. În mediul de programare Visual Studio 2005 a fost elaborat softul pentru soluţionarea problemelor considerate.